Spekboom-uitdaging tref SA | Maroela Media
Spekboom (Foto: Janie Monsieur/Maroela Media)
Mense reg oor Suid-Afrika is besig om spekbome te plant om klimaatsverandering te bekamp. Dít vorm deel van die #spekboomchallenge, en jy kan ook deel word.
Die #spekboomchallenge het begin toe die Boplaas-wynlandgoed in Calitzdorp aan die einde van verlede jaar onderneem het om teen 2025 ŉ miljoen spekbome te plant om klimaatsverandering teen te werk.
Vandaar het die hele Suid-Afrika ingespring om te help. Die #spekboomchallenge behels dat elke burger probeer om in 2020 tien spekbome te plant.
Spekbome is een van die plante in die wêreld wat die maklikste koolstofdioksied kan absorbeer. Een hektaar spekbome kan ontslae raak van sowat 4 tot 10 ton koolstoofdioksied per jaar, wat beteken dat die lug beduidend skoner sal wees.
Spekbome kan ook tot sowat 200 jaar lank leef en kan maklik by sy omgewing aanpas, wat dit ŉ magtige hulpmiddel maak om klimaatsverandering teen te veg.
As dit nie genoeg is om jou te oortuig om aan die #spekboomchallenge deel te neem nie, is dit ook bekend dat spekbome baie min water en sorg nodig het. Hulle gebruik sowat die helfte van die water wat meeste ander plante gebruik, én die blaartjies bly mooi en groen. Mense wat in droëer streke van die land bly, kan gerus ook spekbome plant.
Behalwe vir Boplaas wat een miljoen spekbome gaan plant, is daar planne vir “The Great Labyrith in Africa”, waar 165 000 spekbome geplant sal word in Klapmuts, naby Stellenbosch, om die grootste doolhof in Suid-Afrika met spekbome te skep.
Spekbome kan maklik van ŉ steggie groei, so as jy een gekoop het, is dit maklik om die ander nege van die oorspronklike boom te kweek.
Hoe om ŉ spekboom te kweek.
Breek of sny ŉ takkie van jou oorspronklike spekboom (of jou vriendin se spekboom) af.
Laat dit vir sowat twee dae effens uitdroog.
Plant die uitgedroogde takkie en gee dit ŉ bietjie water. Gee die spekboom sowat een maal elke twee weke ŉ bietjie water.
Spekbome is nie oral n oplossing nie. Hulle verdra nie ryp nie. Dit help nie juis mense ‘in droër dele’ plant spekbos/bome nie. Hulle moet heel winter beskerm word teen ryp, wat feitlik oral in droë dele voorkom.
Spekbome hou dalk nie van ryp nie maar as ryp hulle beskadig het, is hulle van die mees robuuste plante wat weer begin takke stoot en groei. Dit is lieflike plante, bitter min sorg nodig en altyd groen.
André Christof · 2 weke gelede
Jip, te pragtig. Dankie. Spekbome is immergroen vetplante met sagte, vlesige stamme en blare. Soos ‘n tipiese vetplant berg dit water in sy stam en eiervormige blare op. Daar word tradisioneel na twee soorte spekbome verwys: Die sure, wat plat en meer rankerig groei met geel-groen blare, en die soete, wat meer regop groei met groter, heldergroen blare.
Soos die boom ouer word, word die blare gelerig.
Hiérdie bome is een van die plantspesies met die vermoë om die meeste koolstofdioksied uit die lug na suurstof om te skakel. Daarom word dié bome as die stofsuiers van ons atmosfeer beskryf, ook die “wonderplant” genoem.
Die boom, van tussen twee en ‘n half en vier en ‘n half meter hoog met ‘n stam van gemiddeld twintig sentimeter in deursnee, wat ‘n kurkagtige voorkoms het, kan tot tweehonderd jaar oud word. Dit het sappige groen kleinerige blare wat stomp, of gerond, is en met ‘n klein stingel geheg word.
Dit blom in die lente of vroeë somer na goeie reën met stervormige pienk of lig-pers dubbelslagtige blomme wat goeie heuning lewer. Die vrugte is klein bessieagtige pienk deurskynende vruggies met drie vlerkies en verlang spoedige reën na vrugval om te ontkiem.
Wild bewei die sappige blare, olifante vreet graag die boonste blare van die boom, wat veroorsaak dat dit horisontaal uitsit. Vir dié rede staan die boom ook as Olifantskos bekend.
Die blare van die spekboom kan deur mense geëet word en het ‘n effens suur suurlemoenagtige smaak.
Bernie. · 2 weke gelede
Jy kan spekbome by owl rescue centre in Harties koop vir R10 n boompie wat hulle nou weer help om vir die uile te sorg. Julle kan hulle ook gerus ondersteun….
Driek Venter · 2 weke gelede
Spek bome is fantasities en kan geeet word. Hulle groei maklik van n steggie
Eish, hulle is laat. Ons het een wat al veertig jaar gelede deur skoonpa geplant was en gedy!
Kom weer? · 2 weke gelede
Probeer weer sê wat jy probeer sê het?
As julle weer in Die Wildtuin kom, gaan soek hulle gerus, pragtig groot, oor die twee meter, veral daar oos van Satarakamp by die uitsig op die krans oor die N’wanetsidam.
Ek het ‘n hele koppie vol spekbome, Grootes ook, hulle in 1974 geplant.
Annette, dit is mooi om te hoor van jou koppie vol spekbome. Onthou tog om ‘n gaatjie in die koppie se bodem te maak sodat die water nie daarin ophoop nie!
Spekbome groei uitstekend in Pretoria, ek hoop die mense plant duisende van die bome.
Suzanne van Huyssteen · 2 weke gelede
Aard hulle by die see
Ja Suzanne, ons woon in Hartenbos en ons spekbome groei pragtig
Hulle groei by die see ja.
Miekie · 2 weke gelede
Ek het net een vraag asseblief en sonder om sarkasties te wees. Woon in ‘n woonstelblok en het ‘n klein tuin. Ek het ‘n bottelborselboom en ‘n heilige bamboes gehdad en die body corporate het net eenvoudig die bome kom uithaal want die wortels lig die muur en die muur sal omval. Op die foto lyk die boom groot. Wil net weet word die boom baie groot of sal ek die spekboom sommer in die middel van die tuin plant
Sal enige positiewe kommentaar waardeer
Jy hoef nie jou spekboom in die middel van die tuin te plant nie. ‘n Spekboom is eintlik die regtig ‘n BOOM nie. Hulle kan geklasifiseer word as BOME na baie jare se groei. Hulle word maglik gesnoei en gevorm in heinings, en ander dekoratiewe vorms.
Die verskil tussen ‘n spekboom se wortels en die uitheemse bome wat jy genoem het, is dat ‘n Spekboom oorwegend ‘n penwortelstelsel het. (Een van die redes waarom hulle so droogte bestand is, hulle kan water diep onder die oppervlakte gaan haal.)
Plant gerus soveel van hulle as wat jy wil, hulle is ‘n reuse plesier in die tuin!
Nou na ander nuus: jou en jou mede-landsburgers se plastiek verstop nog steeds ons riviere en uiteindelik die oseane.
Kan iemand my sê wat die verskil is tussen die spekboom en die ‘money tree’ wat se blare bietjie groter is as die spekboom s’n en meer ‘n struik vorm?
Sophia daar is nie verskil nie want money tree dra nie geldnote nie en spekbome sal nou nie juis help dat jy nie meer spek hoef te koop nie . So die name klink vir my baie verwarrend.
Spekboom se botaniese naam: Portulacaria afra.
“Money Tree” (ander engelse name : JADE PLANT; PINK JOY, Afrikaans: PLAKKIES of BEESTEBUL), Crassula ovata
Die Spekboom dra klein trossies baie fyn pers blommetjies. die ander een dra groter trosse pink blomme. Soos jy reeds genoem het, die Money tree se blare is baie groter, en ek is nie seker of dit eetbaar is nie (ek vermoed hulle is dalk giftig) die spekboom se blare is eetbaar (hulle het ‘n effense suur smaak en word in veral slaaie gebruik).
Albei is ewe gehard vir droogte.
-Spekboom se blaartjies proe soggens en saans verskillend vanwee sy suikersintese wat verskil met of sonder sonskyn.
-Daar is verskillende soorte wat verskillend groei soos byvoorbeeld die grondbedekker wat laag groei.
-Dit maak ook pragtige bonsai`s vir diegene met min of geen tuin.
Baie dankie Griet vir positiewe kommentaar. My neef het ook ‘n klomp hy kan my maar ‘n takkie gee
Sini · 2 weke gelede
Ons het klein takkies in potte geplant en dit in ons badkamers en slaapkamer gesit. Sodra hulle te groot word vir die potjies plant ons hulle in die tuin en sit weer nuwe plantjies in ons huis! Ons het ook twee groterige Spekbome in ons tuin.
Ons het al vir jare spekbome in ons tuin. Baie maklike plant om te onderhou. Lyk baie mooi.
PLANT ‘n SPEKBOOM! of 10.
Ek is met n takkie getroud en nou sit ek met n spekboom wat ryp niks maak nie.
Paul de Beer · 2 weke gelede
Die spekboom ding is seker nie ”n slegte idee nie, maar die liberale geskreeu oor sogenaamde klimaatsverandering maak my nou al siek!
Dat die klimaat voortdurend aan die verander is oor die eeue heen is ‘n gegewe, maar die feit dat die mens nou dink hy kan dit beheer, laat my koud! Maak jou bydra deur skoon te leef en plastiek en alle rommel ront te strooi nie, en maak jou bydra om die stort van menslike afskeidings in ons riviere en water te stort te stop. Doen wat jy kan om verantwoordelik teenoor die natuur op te tree, maar hou op dink die mens is in beheer van die klimaat…. Dit my vriend is in God se hande!